stanford-oval/wikipedia huggingface dataset:
Óscar Mingueza

| Henkilötiedot |
| --- | --- | --- | --- |
Koko nimi: Óscar Mingueza García
Syntymäaika: 13. toukokuuta 1999 (ikä 25)
Syntymäpaikka: Santa Perpètua de Mogoda, Espanja
Pelipaikka: keskuspuolustaja, oikea laitapuolustaja
Pituus: 184 cm
Seura
Seura: Celta Vigo
Pelinumero: 3
Junioriseurat
2007–2018: Barcelona
Seurat
| Vuodet | Seura | O | (M) |
| 2018–2020 | Barcelona B | 32 | (0) |
| 2020–2022 | Barcelona | 46 | (2) |
| 2022– | Celta Vigo | 10 | (0) |
Maajoukkue
| 2021– | Espanja U21 | 3 | (0) |
| 2021 | Espanja U23 | 3 | (0) |
| 2021– | Espanja | 1 | (0) |
 Seurajoukkueuran tilastot kattavat vain kansalliset sarjat, päivitetty 28. joulukuuta 2022.  Maajoukkueuran tilastot päivitetty 28. joulukuuta 2022.
| Mitalit> Maa:   Espanja.Miesten jalkapallo. Olympialaiset  | Mitalit> Maa:   Espanja.Miesten jalkapallo. Olympialaiset  | Mitalit> Maa:   Espanja.Miesten jalkapallo. Olympialaiset  | Maa:   Espanja> Miesten jalkapallo. |
| --- | --- | --- | --- |
|  Hopeaa | Tokio 2020 | Jalkapallo |  |
Óscar Mingueza García (s. 13. toukokuuta 1999 Santa Perpètua de Mogoda, Espanja) on espanjalainen jalkapalloilija, joka edustaa espanjalaista Celta Vigoa. Hän on pelipaikaltaan keskuspuolustaja, mutta pystyy pelaamaan myös oikeana laitapuolustajana. Mingueza on FC Barcelonan kasvatti.
Mingueza pelasi ensimmäisen ottelunsa Barcelonan edustusjoukkueessa Mestarien liigan ottelussa FK Dynamo Kiovaa vastaan 24. marraskuuta 2020. Ensimmäisen ottelunsa Primera Divisiónissa hän pelasi Osasunaa vastaan viisi päivää myöhemmin. Ensimmäisen maalinsa hän teki liigaottelussa Huescaa vastaan maaliskuussa 2021. Hän pelasi debyyttikaudellaan 27 liigaottelua ja teki kaksi maalia. Mestarien liigassa hän pelasi viisi ottelua, samoin Copa del Reyssä, jonka voittoisassa loppuottelussa hän oli avauskokoonpanossa. Seuraavalla kaudella hän pelasi 19 Espanjan pääsarjaottelua sekä viisi peliä Mestarien liigassa ja kaksi Eurooppa-liigassa.
Mingueza siirtyi ilmaissiirrolla Celta Vigoon kesällä 2022.
Mingueza pelasi kolme ottelua Espanjan karsiutuessa välierissä alle 21-vuotiaiden EM-kilpailuissa 2021. Hän pelasi ensimmäisen ottelunsa Espanjan jalkapallomaajoukkueessa Liettuaa vastaan kesäkuussa 2021. Hän kuului Espanjan hopeajoukkueeseen Tokion olympialaisissa. Hän oli avauskokoonpanossa otteluissa Egypttiä ja Norsunluurannikkoa vastaan, mutta joutui tulemaan kummassakin pelissä vaihtoon ensimmäisellä puoliajalla loukkaantumisen vuoksi.
Aiheesta muualla

Óscar Mingueza WhoScored-sivustolla.
Celta Vigo – Primera División
1 Marchesín |
2 Mallo |
3 Mingueza |
4 Núñez |
5 Óscar |
6 Suárez |
7 Pérez |
8 Beltrán |
9 Paciência |
10 Aspas |
11 Cervi |
13 Villar |
14 Tapia |
15 Aidoo |
16 Baeza |
17 Galán |
19 Swedberg |
20 Kevin |
21 Solari |
22 Mina |
23 de la Torre |
Valmentaja Coudet
Éric-Emmanuel Schmitt

Éric-Emmanuel Schmitt
Éric-Emmanuel Schmitt (s. 28. maaliskuuta 1960 Lyon, Ranska) on ranskalainen filosofi ja kirjailija.
Schmitt opiskeli musiikkia Lyonin konservatoriossa ja filosofiaa Pariisin normaalikorkeakoulussa (Ecole normale supérieure). Hän väitteli tohtoriksi 27-vuotiaana aiheenaan Diderot ja metafysiikka.
Schmitt tuli tunnetuksi 1990-luvulla varsinkin näytelmistään Arvoituksellisia muunnelmia, Kahden maailman hotelli, Milarepa sekä Oscar ja Mamma Roosa. Näytelmissä käsitellään usein uskontoa ja metafyysisiä kysymyksiä. Päähenkilöinä esiintyy historiallisia henkilöitä, kuten Diderot, Freud, Hitler ja Mozart.
Schmittin ensimmäinen näytelmä, La Nuit des Valognes (1991), kertoo Don Juan -hahmosta. Näytelmä Arvoituksellisia muunnelmia (Variations énigmatiques, (1996)) kertoo Nobel-kirjailijasta, joka on vetäytynyt yksinäisyyteen Norjan merelle kaukaiselle Rösvannöyn saarelle. Häntä saapuu haastattelemaan toimittaja Erik Larsen. Dialogin edetessä käy ilmi, että molemmat ovat rakastaneet samaa naista. Näytelmän pohjana on Edward Elgarin sävellys Enigma Variations. Tästä on peräisin myös näytelmän nimi.
Näytelmien saaman suuren suosion jälkeen Schmitt jätti yliopiston opettajan työnsä ja ryhtyi vapaaksi kirjailijaksi.
Kirjassaan La part de l’autre Schmitt leikittelee ajatuksella, miten erilaiseksi historiankirjoitus olisi saattanut muodostua, jos Adolf Hitler olisi hyväksytty opiskelemaan Wienin taideakatemiaan. 
Ma vie avec Mozart -teoksessa Schmitt kuvaa musiikin käänteentekevää merkitystä elämälleen. Kirjaan sisältyy myös CD-levy, jossa tunnetut artistit esittävät Mozartin musiikkia.
Schmittin teoksia on käännetty 30 kielelle. Näytelmien lisäksi hän kirjoittaa romaaneja, esseitä ja elokuvakäsikirjoituksia. Schmittin elokuvakäsikirjoitus Le libertin (Vapaa-ajattelija, (1997)) kertoo valistusfilosofi Denis Diderot'sta, joka viimeistelee ensyklopediaansa ja kirjoittaa yhä uudelleen moraali-aiheista lukua.
Schmittin romaanin Herra Ibrahim ja Koraanin kukkaset (1999) pohjalta julkaistiin samanniminen elokuva vuonna 2003. Romaanisuomennos (Like, 2005) paketoitiin elokuvan dvd-julkaisun osaksi.
Pääteokset

La Nuit de Valognes, 1991
Le Visiteur, 1993
La Secte des égoistes, 1994
Golden Joe, 1995
Variations énigmatiques, 1996 (suom. Arvoituksellisia muunnelmia)
Le Libertin, 1997
Milarepa, 1997
Diderot ou la philosophie de la séduction, 1997
Frédérick ou le boulevard du crime, 1998
L’Hôtel des deux mondes, 1999 (suom. Kahden maailman hotelli)
Monsieur Ibrahim et les fleurs du Coran, 1999 (suom. Herra Ibrahim ja Koraanin kukkaset)
L’Évangile selon Pilate, 2000 (suom. Pilatuksen evankeliumi)
La Part de l’autre, 2001
Lorsque j’étais une œuvre d’art, 2002
Oscar et la dame rose, 2002 (suom. Oscar ja Mamma Roosa)
Petits crimes conjugaux, 2003
L’Enfant de Noé, 2004 (suom. Nooan lapsi)
Ma vie avec Mozart, 2005 (sisältää CD-levyn Mozartin musiikkia)
La Tectonique des sentiments, 2006
Odette Toulemonde et autres histoires, 2006
Aiheesta muualla

Viralliset kotisivut
Milarepa. Web Archive
Arvostelu elokuvasta Herra Ibrahim ja koraanin kukkaset
Martti K. Mäkelän arvostelu ”Oscar ja Mamma Roosa” 15.09.2009 (Arkistoitu – Internet Archive)
Éric-Emmanuel Schmitt Internet Movie Databasessa. (englanniksi)
Ánna Synodinoú

Ánna Synodinoú (kreik. Άννα Συνοδινού, 21. marraskuuta 1927 – 7. tammikuuta 2016) oli kreikkalainen näyttelijä ja poliitikko.
Synodinoú syntyi Loutrákissa, Kreikassa. Hän opiskeli Kreikan kansallisteatterin teatterikoulussa (Dramatikí Scholí tou Ethnikoú Theátrou) Ateenassa näyttelemistä ja hänet tunnetaan erityisesti antiikin Kreikan teatterikappaleista. Hän voitti kahdesti Kotopoúli-teatteripalkinnon. Hän loi myös uraa valkokankaalla sekä televisiosarjanäyttelijänä.
Synodinoú valittiin Kreikan parlamenttiin keskustaoikeistolaisen Uusi demokratia -puolueen listoilta vuonna 1974 ja piti paikkansa aika vuoteen 1990 saakka.
Filmografia

Thanasákis o Politevómenos (1954)
Dollária kai Óneira (1956)
O Ánthropos tou Traínou (1958)
The 300 Spartans (1962)
Iléktra (1962)
Käännös suomeksi
Åseralin kirkko

| Åseralin kirkko Åseral kyrkje |
| --- | --- |
 Kirkko vuonna 2011.
Sijainti:  Åseral, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1822
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Åseralin kirkko (norj. Åseral kyrkje) on Åseralin kunnassa Agderin läänissä Norjassa sijaitseva puinen ristikirkko vuodelta 1822.
Aiheesta muualla

Kuvia tai muita tiedostoja aiheesta Åseralin kirkko Wikimedia Commonsissa
Ántero Flores Aráoz

| Ántero Flores Aráoz |
| --- | --- |

Perun pääministeri
 11.–15. marraskuuta 2020  
Presidentti:  Manuel Merino
Edeltäjä:  Walter Martos
Seuraaja:  Violeta Bermúdez
Henkilötiedot
Syntynyt: 1942
Ántero Flores Aráoz (s. 1942) on perulainen juristi ja poliitikko, joka toimi maansa pääministerinä marraskuussa 2020. Hän aloitti poliittisen uransa 1990-luvulla. Hän toimi Alan Garcían hallituksessa puolustusministerinä vuosina 2007–2009.
Aiheesta muualla

Kuvia tai muita tiedostoja aiheesta Ántero Flores Aráoz Wikimedia Commonsissa
Ánna Veroúli

| Mitalit> Maa:   Kreikka.Naisten yleisurheilu.MM-kilpailut  | Mitalit> Maa:   Kreikka.Naisten yleisurheilu.MM-kilpailut  | Mitalit> Maa:   Kreikka.Naisten yleisurheilu.MM-kilpailut  | Maa:   Kreikka> Naisten yleisurheilu. |
| --- | --- | --- | --- |
|  Pronssia | Helsinki 1983 | Keihäänheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Ateena 1982 | Keihäänheitto |  |
| Välimeren kisat  | Välimeren kisat  | Välimeren kisat  |  |
|  Kultaa | Casablanca 1983 | Keihäänheitto |  |
|  Kultaa | Ateena 1991 | Keihäänheitto |  |
Ánna Veroúli (kreik. Άννα Βερούλη; s. 13. marraskuuta 1956 Kavála) on kreikkalainen entinen yleisurheilija, joka kilpaili keihäänheitossa. Hän voitti MM-kisoissa pronssia vuonna 1983 ja EM-kultaa vuonna 1982. Veroúli kärähti nandrolonista Los Angelesin olympialaisissa 1984. Myöhemmin hän osallistui olympialaisiin vuosina 1988 ja 1992, mutta ei läpäissyt karsintaa kummallakaan kerralla.
Ennätykset

Keihäänheitto: 72,70 m (1984)
Kazakstanin alle 21-vuotiaiden jalkapallomaajoukkue

Kazakstanin alle 21-vuotiaiden jalkapallomaajoukkue on joukkue, joka edustaa Kazakstania alle 21-vuotiaille järjestetyissä kilpailuissa. Joukkuetta kontrolloi Kazakstanin jalkapalloliitto. Joukkuetta valmentaa Jevgeni Jarovenko. Joukkue ei ole menestynyt kovinkaan hyvin kansainvälisesti, ja se ei ole päässyt kertaakaan yksiinkään arvokisoihin. Joukkue tosin teki debyyttinsä UEFAn kilpailuissa vasta vuonna 2004. Tuolloin he osallistuivat karsintaan vuoden 2006 alle 21-vuotiaiden EM-kisoihin.
Kazakstanin agraaripuolue

Kazakstanin agraaripuolue perustettiin 6. tammikuuta 1999. Sen puheenjohtajana toimi valtiopäivien jäsen Romin Madina. Puolue liittyi Otaniin.
Nur Otan
Kazakstanin kommunistinen puolue 1936-1991 |
Kazakstanin sosialistinen puolue 1991-1993 |
Kazakstanin kansan yhtenäisyyden liitto 1993-1995 |
Kazakstanin kansan yhtenäisyyden puolue 1995-1999 |
Otan 1999-2006  | Kansan osuuskuntapuolue 1994-1999 | Kazakstanin agraaripuolue 1999 | Tasavaltalaispuolue Asar 2003-2006 |
Nur Otan 2006-
Åsgårdstrandin kirkko

| Åsgårstrandin kirkko Åsgårdstrand kirke |
| --- | --- |

Sijainti:  Horten, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1969
Materiaali:  tiili
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Åsgårdstrandin kirkko (norj. Åsgårdstrand kirke) on Hortenin kunnassa Norjassa sijaitseva tiilinen pitkäkirkko vuodelta 1969.
Aiheesta muualla

Kuvia tai muita tiedostoja aiheesta Åsgårdstrandin kirkko Wikimedia Commonsissa
Ziggy Marley

| David Nesta Marley |
| --- | --- |
 Ziggy Marley Austin City Limits -musiikkifestivaaleilla 2007.
Henkilötiedot
Syntynyt: 17. lokakuuta 1968 (ikä 55)
Ammatti:  laulaja, laulunkirjoittaja, kitaristi
Muusikko
Taiteilijanimi:  Ziggy Marley 
Aktiivisena:  1979-
Tyylilajit:  Reggae
Soittimet:  kitara, laulu, piano, perkussiot
Yhtyeet:  Ziggy Marley and the Melody Makers
Levy-yhtiöt:  Tuff Gong
Aiheesta muualla
www.ziggymarley.com ja www.ziggymarley.com
  [ Muokkaa Wikidatassa ] [ ohje ]  
David Nesta ”Ziggy” Marley (s. 17. lokakuuta 1968 Trenchtown, Kingston) on jamaikalainen muusikko. Hän on reggae-muusikko Bob Marleyn ja Rita Marleyn vanhin poika. Hän oppi kitaran ja rumpujen soiton isältään ja hän teki ensimmäisen levynsä Children Playing in the Streets isänsä sekä sisarustensa Cedellan, Stephenin ja Damianin kanssa[lähde? ]. Lempinimi Ziggy tarkoittaa marijuanasavuketta. Marley on verenperinnöltään neljäsosaksi britti, muuten jamaikalainen. Hänellä on yhteensä 11 sisarusta, mutta vain kaksi heistä on hänen vanhempiensa yhteisiä lapsia. Marley on poliittisesti aktiivinenselvennä ja työskentelee YK:n hyväksiselvennä[lähde? ]. Hänellä on oma levy-yhtiö Ghetto Youths Crew[lähde? ].
The Melody Makers

Marley ja hänen kolme sisarustaan Stephen, Cedella ja Sharon perustivat Ziggy Marley and the Melody Makers -nimisen yhtyeen vuonna 1986. Yhtye hajosi vuonna 2000.
Yksityiselämä

Marley on viiden lapsen isä: Daniel Marley (s. 12. kesäkuuta 1989), Justice Marley (s. 9. joulukuuta 1991), Zuri Marley (s. 28. lokakuuta 1995), Judah Victoria Marley (s. 21. huhtikuuta 2005) ja Gideon Rober Nesta Marley (s. 5. tammikuuta 2007).[lähde? ] Hän on myös vegaani. Hänen isänsä Bob Marley kuoli Miamissa. Isän viimeiset sanat pojalleen olivat: ”Money can’t buy life.”[lähde? ]
Diskografia > Studioalbumit

Conscious Party (1988)
Time Has Come (1988)
Play the Game Right (1989)
One Bright Day (1989)
Jahmekya (1991)
Joy And Blues (1993)
Free Like We Want 2 B (1995)
Fallen Is Babylon (1997)
The Spirit of Music (1999)
Dragonfly (2003)
Love Is My Religion (2006)
Ziggy Marley (2016)
Aiheesta muualla

Ziggy Marleyn viralliset sivut
Ylen Elävä arkisto: Ziggy Bobinpoika Marley
Bob Marley
| --- | --- |
Yhtyeet:   The Wailers  Bob Marley & The Wailers  I Threes 
The Wailers -yhtyeen kokoonpano:   Junior Braithwaite  Beverley Kelso  Bunny Wailer  Peter Tosh  Cherry Smith 
Studioalbumit:   The Wailing Wailers  Soul Rebels  Soul Revolution  Soul Revolution Part II  The Best of The Wailers  Catch a Fire  Burnin’  Natty Dread  Rastaman Vibration  Exodus  Kaya  Survival  Uprising  Confrontation 
Livealbumit:   Live!  Babylon by Bus  Talkin’ Blues  Live at the Roxy 
Kokoelmat:   African Herbsman  Rasta Revolution  Chances Are  Interviews  Legend  Songs of Freedom  Rock to the Rock  Chant Down Babylon  The Best of Bob Marley  Gold  Keep On Skanking  Natural Mystic: The Legend Lives On 
Tunnetuimmat kappaleet:   Buffalo Soldier  Could You Be Loved  Get Up, Stand Up  I Shot the Sheriff  Iron Lion Zion  Is This Love  Jah Live  Jamming  Judge Not  Misty Morning  No Woman, No Cry  One Love/People Get Ready  Punky Reggae Party  Redemption Song  Simmer Down  Slogans  Stiff Necked Fools  Stir It Up  Sun Is Shining  Three Little Birds  Waiting in Vain  War  Zimbabwe 
Kiertueet:   Catch a Fire Tour  Burnin’ Tour  Natty Dread Tour  Rastaman Vibration Tour  Exodus Tour  Kaya Tour  Babylon by Bus Tour  Survival Tour  Uprising Tour 
Perhe:   Cedella Booker  Rita Marley  Sharon Marley  Cedella Marley  Ziggy Marley  Stephen Marley  Rohan Marley  Julian Marley  Ky-Mani Marley  Damian Marley 
Muut artikkelit:   Diskografia  Tuff Gong  Cindy Breakspeare
Åskottin rautatieasema

Åskottin rautatieasema (lyh. Åkt, ruots. Åskott järnvägsstation) on rautatieasema Inlandsbanan-radan varrella Östersundin kunnassa Ruotsissa. Liikennepaikka avattiin liikenteelle yhtä aikaa Östersundin ja Häggenåsin välisen osuuden kanssa 10. lokakuuta 1911. Åskottin puinen puolitoistakerroksinen asemarakennus on rakennettu vuonna 1910.
Inlandsbanan AB:n hallinnoimaan rataverkkoon kuuluva liikennepaikka on luokiteltu linjavaihteeksi ja se sijaitsee rataosan Östersund–Jällivaara eteläosassa, noin 13 kilometriä pohjoiseen Östersundista lähellä Åskottin kylää.
Åsin kirkko (Vestre Toten)

| Åsin kirkko Ås kirke |
| --- | --- |
 Kirkko vuonna 2007.
Sijainti:  Vestre Toten, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1921
Suunnittelija:  Henry Bucher
Materiaali:  kivi
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Åsin kirkko (norj. Ås kirke) on Vestre Totenin kunnassa Innlandetin läänissä Norjassa sijaitseva kivinen ristikirkko vuodelta 1921.
Aiheesta muualla

Kuvia tai muita tiedostoja aiheesta Åsin kirkko (Vestre Toten) Wikimedia Commonsissa
Ántissa

| Ántissa Άντισσα |
| --- | --- |
 Ántissan keskusaukiota.
 Ántissa
 Koordinaatit: 39°14′00″N, 25°58′47″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kylä
 – Kallikrates-koodi:  5301050201
Väkiluku (2011):  908
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ántissa (kreik. Άντισσα) on Kreikan kylä, joka sijaitsee Lesboksen saarella ja kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Eresós-Ántissan kuntaan ja vuodesta 2011 lähtien Lesboksen kunnan Eresós-Ántissan kunnallisyksikköön. Kylän väkiluku on 908 (vuonna 2011).
Ántissan kylää.
Ántissa sijaitsee Lesboksen läntisissä sisäosissa. Se on perinteinen vuoristokylä. Kylän keskustassa on suuri plataanien varjostama keskusaukio. Kylän alkuperäinen nimi oli Telónia (Τελώνια). Se nimettiin uudelleen vuonna 1928 lähellä sijainneen antiikin aikaisen Antissan kaupungin mukaan. Antiikin Antissa oli yksi saaren viidestä merkittävimmästä kaupunkivaltiosta ja sijaitsi saaren pohjoisrannikolla noin yhdeksän kilometriä nykyisestä kylästä pohjoiseen.
Ántissa muodostaa myös laajemman kyläyhdyskunnan (Δημοτική Κοινότητα Αντίσσης, Dimotikí Koinótita Antíssis), johon kuuluvat varsinaisen Ántissan kylän lisäksi kylät Gavvathás, Kámpos, Lygerí, Pedinó ja Tzíthra sekä Póchiksen saari. Koko yhdyskunnan väkiluku on 1 205. Kylän lähialueen nähtävyyksiin kuuluvat muun muassa Ypsilóksen luostari (Moní Agíou Ioánnou Theológou) ja Lesboksen kivettynyt metsä.
Aiheesta muualla

Kuvia tai muita tiedostoja aiheesta Ántissa Wikimedia Commonsissa
Karl Friedrich von Steinmetz

Karl Friedrich von Steinmetz.
Karl Friedrich Steinmetz (27. joulukuuta 1796 Eisenach – 4. elokuuta 1877 Bad Landeck) oli preussilainen sotapäällikkö.
Steinmetz valmistui upseeriksi vuonna 1813 ja osallistui Napoleonin sotiin 1813–1815. Tanskaa vastaan käydyn sodan aikana 1848 hän komensi jalkaväkirykmenttiä ja sai 1854 ylennyksen kenraalimajuriksi sekä nimityksen Magdeburgin komendantiksi. Vuonna 1864 hänet ylennettiin kenraaliksi. Preussin–Itävallan sodassa 1866 hän oli viidennen armeijakunnan komentaja ja voitti itävaltalaiset Nachodin, Skalitzin ja Schweinschädelin taisteluissa 27.–29. kesäkuuta. Ranskan–Saksan sodassa 1870 Steinmetz komensi ensimmäistä armeijaa, joka osallistui Spicherenin, Colombey-Nouillyn ja Gravelotten taisteluihin sekä Metzin saartamiseen. Hän kuitenkin ajautui erimielisyyksiin sodanjohdon kanssa ja joutui eroamaan jo syyskuussa 1870, minkä jälkeen hänet nimitettiin Posenin ja Sleesian kenraalikuvernööriksi. Hän jätti tämänkin tehtävän seuraavana vuonna ja sai samassa yhteydessä sotamarsalkan arvon.
Aiheesta muualla

Kuvia tai muita tiedostoja aiheesta Karl Friedrich von Steinmetz Wikimedia Commonsissa
Åsgrenda

| Åsgrenda |
| --- | --- |
 Koulu
 Åsgrenda
 Koordinaatit: 60°10′19″N, 10°59′04″E 
Valtio:  Norja
Lääni:  Akershus
Kunta:  Nannestad
Pinta-ala:  
 – Maa:  1,1 km²
Väkiluku (2023):  1 570
 – Väestötiheys:  1 427,3 as./km²
Infobox OKVirheellinen NIMI-arvo: 
Åsgrenda tai Åsgreina on taajama Nannestadin kunnassa Akershusin läänissä Norjassa. Taajaman pinta-ala on 1,1 neliökilometriä ja asukasluku 1 570 vuonna 2023.
Aiheesta muualla

Kuvia tai muita tiedostoja aiheesta Åsgrenda Wikimedia Commonsissa
Keith Remfry

| Mitalit> Maa:   Yhdistynyt kuningaskunta.Miesten judo. Olympialaiset  | Mitalit> Maa:   Yhdistynyt kuningaskunta.Miesten judo. Olympialaiset  | Mitalit> Maa:   Yhdistynyt kuningaskunta.Miesten judo. Olympialaiset  | Maa:   Yhdistynyt kuningaskunta> Miesten judo. |
| --- | --- | --- | --- |
|  Hopeaa | Montréal 1976 | avoin luokka |  |
| MM-kilpailut  | MM-kilpailut  | MM-kilpailut  |  |
|  Pronssia | Ludwigshafen 1971 | yli 93 kg |  |
|  Pronssia | Lausanne 1973 | yli 93 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Madrid 1973 | yli 93 kg |  |
Keith J. Remfry (17. marraskuuta 1947 Ealing – 16. syyskuuta 2015) oli brittiläinen judoka ja olympiamitalisti.
Remfry saavutti avoimessa painoluokassa olympiahopeaa Montréalissa 1976 hävittyään loppuottelussa japanilaiselle Haruki Uemuralle. Hän kilpaili olympiatasolla myös Münchenissä 1972. Remfry ylsi mitaleille myös maailman- ja euroopanmestaruuskilpailuissa.
Karl Friedrich von Gärtner

| Karl Friedrich von Gärtner |
| --- | --- |
 Emil Orthin teos Karl Friedrich von Gärtneristä
Henkilötiedot
Syntynyt: 1. toukokuuta 1772 Göppingen
Kuollut: 1. syyskuuta 1850 (78 vuotta) Calw
Koulutus ja ura
Tutkimusalue:  lääketiede, kasvitiede
Karl Friedrich von Gärtner, auktorilyhenteenä C. F. Gaertn. tai Gaertn.f. (1. toukokuuta 1772 Göppingen – 1. syyskuuta 1850 Calw) oli saksalainen lääkäri ja kasvitieteilijä.
Karl Friedrich von Gärtnerin isä oli Joseph Gärtner (1732–1791), kasvitieteilijä ja Pietarin kasvitieteellisen puutarhan johtaja. Karl Friedrich von Gärtner opiskeli lääketiedettä Jenassa, Göttingenissä ja Tübingenissä. Hän avasi lääkärinvastaanoton Calwissa 1796 mutta sulki sen vuonna 1800 päätettyään keskittyä kasvitieteeseen.
Gärtner teki vuonna 1802 tutkimusmatkan Englantiin, Ranskaan ja Alankomaihin. Noin vuodesta 1824 alkaen hän tutki kasvien hedelmöittymistä.
Gärtner valittiin vuonna 1826 Saksan tiedeakatemia Leopoldinan (saks. Deutsche Akademie der Naturforscher Leopoldina) jäseneksi ja aateloitiin 1846. Hänet valittiin vuonna 1849 Alankomaiden tiedeakatemian (holl. Koninklijke Nederlandse Akademie van Wetenschappen) jäseneksi.
Teokset

Karl Friedrich von Gärtner: Supplementum carpologicae, seu continuati operis Josephi Gaertner de fructibus et seminibus plantarum voluminis tertii….  Leipzig. Määritä julkaisija! (saksaksi)
Karl Friedrich von Gärtner: Beiträge zur Kenntnis der Befruchtung Teil 1.  Stuttgart. Määritä julkaisija! (saksaksi)
Karl Friedrich von Gärtner: Versuche und Beobachtungen über die Bastarderzeugung im Pflanzenreiche.  Stuttgart. Määritä julkaisija! Online Teoksen verkkoversio. (saksaksi)
Kelvinin–Helmholtzin cirruspilvi

Kelvinin-Helmholtzin pilviä San Franciscossa.
Kelvinin–Helmholtzin cirruspilvi on untuvapilven lisäpiirre. Se on spiraalimainen pilvimuodostelma vaakatasossa. Sitä ei havaita kovin usein, koska se häviää usein parissa minuutissa. Pilvi on saanut nimensä lordi Kelvinin ja Hermann von Helmholtzin mukaan.
Kelvinin–Helmholtzin cirruspilvi syntyy, kun tuulen nopeus, suunta tai molemmat ovat erilaiset kahdessa päällekkäisessä ilmakerroksessa. Tällöin niiden rajapinnassa syntyy aaltoja. Pilviä syntyy useimmiten tuulisena päivänä, kun ilmassa on tiheyseroja, kuten inversiota.
Ilmassa Kelvin–Helmholtz-aallot voivat tulla näkyviin, jos niihin liittyvä ilman melko vähäinen kohoaminen riittää aiheuttamaan vesihöyryn tiivistymistä aaltojen harjoille, tai jos ilmassa on jo valmiina pilvipisaroita tai jääkiteitä osoittamassa ilman kulkua ja sen kiertymistä.
Kelvinhallin metroasema

Kelvinhall (vuoteen 1977 asti Partick Cross) on Glasgow'n metron asema West Endissä Glasgow'n kaupungin länsiosassa. Asema on avattu muun metrojärjestelmän tavoin vuonna 1896.
Kelvinhallin asema on saanut nimensä läheisestä Kelvin Hall -monitoimihallista, jossa on muun muassa urheilutiloja ja Glasgow Museum of Transport. Lähistöllä sijaitsee myös muita kaupungin merkittäviä nähtävyyksiä, kuten Kelvingrove Art Gallery and Museum ja Kelvingrove Parkin puisto. Myös Glasgow'n yliopistolle on asemalta lyhyt matka.
Sisäänkäynti Kelvinhallin asemalle sijaitsee Dumbarton Roadilla. Asemaa ei uudistettu 1970-luvun lopulla yhtä voimakkaasti kuin suurinta osaa järjestelmän muista asemista. Cessnockin aseman lisäksi se onkin ainoa, jonka alkuperäinen sisäänkäynti on säilytetty. Asemalle ei ole myöskään asennettu laiturialueelle johtavia liukuportaita.
Aseman sisäänkäynti Dumbarton Roadilla